REGLAMENT DE LA UNITAT D'IGUALTAT DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2147)
  + [Valencià](/va/acuerdo/2147)






Selector de idioma

Leer

* [Español](/es/acuerdo/2147)
* [Valencià](/va/acuerdo/2147)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE LA UNITAT D'IGUALTAT DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
======================================================================================================================

Secretaria General

Butlletí Oficial Universitat d'Alacant





REGLAMENT DE LA UNITAT D'IGUALTAT DE LA UNIVERSITAT D'ALACANT

Data d'aprovació
:   30/10/2012

Data de publicació
:   31/10/2012

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=2147.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2147)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2147)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE LA UNITAT D'IGUALTAT DE LA UNIVERSITAT D'ALACANT&url=https://www.boua.ua.es/va/acuerdo/2147)

**Títol:** REGLAMENT DE LA UNITAT D'IGUALTAT DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimarts, 30 d'octubre de 2012

REGLAMENT DE LA UNITAT D’IGUALTAT DE LA UNIVERSITAT D’ALACANT

Exposició de motius

El Consell de Govern de la Universitat d’Alacant, reunit en sessió ordinària el dia 30 de gener de 2008, complint el que disposa la disposició addicional dotze de la Llei Orgànica 4/2007, de 12 d’abril, per la qual es modifica la Llei Orgànica 6/2001, de 21 de desembre d’Universitats, va acordar la creació de la Unitat d’Igualtat de la UA.  L’acord, publicat en el BOUA l’1 de febrer de 2008, estableix la composició de la Unitat d’Igualtat, les competències del delegat o delegada del rector o rectora per a polítiques de gènere i preveu la creació d’un Observatori per a la Igualtat, del qual indica, a més, les funcions.

L’acord de creació de la Unitat d’Igualtat preveia la possibilitat de constituir una comissió per a l’elaboració del Pla d’Igualtat, amb representació dels diferents col·lectius de la UA i amb assessorament especialitzat. En aquest context, el Consell de Govern va adoptar l’acord de creació de la Comissió d’Igualtat de la UA el 31 d’octubre de 2008 (BOUA de 6 de novembre de 2008), on n’estableix, únicament, la denominació, l’àmbit d’actuació i la composició.

El treball realitzat fins ara, el màxim exponent del qual és l’aprovació, implantació i avaluació  del “I Pla d’Igualtat d’Oportunitats entre dones i homes de la UA” ha contribuït a consolidar el paper de la Unitat d’Igualtat de la UA, en la implementació de polítiques d’igualtat universitàries. A la vista de l’experiència acumulada i del desplegament normatiu en matèria d’igualtat produït des de 2008 -en el qual destaca especialment l’aprovació de la Llei 14/2011 d’1 de juny de la ciència, la tecnologia i la innovació i les seues previsions sobre la incorporació de la perspectiva de gènere en la investigació- i tenint en compte que el nou Estatut de la UA integra la Unitat d’Igualtat com a part de la seua estructura orgànica (article 33), s’ha considerat revisar la regulació normativa de la Unitat d’Igualtat per a adaptar-la al seu actual nivell de desenvolupament, i definir-ne, amb més precisió, l’estructura, les funcions i l’adscripció.

De la mateixa manera, es completa, ara, la regulació de la Comissió d’Igualtat; se’n defineixen les competències i se n’estableixen les normes de funcionament. A més, es modifica la denominació d’aquesta, i s’hi inclou la referència “entre dones i homes”, de manera que identifique millor el seu àmbit d’actuació, així com la seua composició.

Article 1.- Objecte i adscripció de la Unitat d’Igualtat

1.-La Unitat d’Igualtat de la UA es constitueix com a part de l’estructura organitzativa de la UA, en virtut de l’article 33 de l’Estatut de la UA, per al compliment de les funcions relacionades amb el principi d’igualtat entre dones i homes.

2.-La Unitat d’Igualtat s’adscriu formalment a l’Oficina del Rector o Rectora de la UA.

Article 2.- De les funcions de la Unitat d’Igualtat de la UA

A la Unitat d’Igualtat li correspon:

a)      Vetlar pel compliment de la legislació vigent en matèria d’igualtat efectiva de dones i homes, pel principi d’igualtat de tracte i d’oportunitats i la no-discriminació per raó de sexe en tots els àmbits de la universitat.

b)      Promoure la transversalitat de gènere en totes les polítiques universitàries

c)       Promoure la incorporació de la perspectiva de gènere en la docència i la investigació.

d)      Impulsar campanyes de sensibilització i informació en matèria de gènere i igualtat d’oportunitats dirigides a la comunitat universitària.

e)      Informar i assessorar els òrgans de govern, serveis i unitats en matèria d’igualtat.

f)       Promoure la participació de la UA en convocatòries públiques amb l’objectiu de captar recursos econòmics externs que contribuïsquen al desenvolupament de les polítiques institucionals d’igualtat de gènere.

g)      Coordinar els treballs d’elaboració, implementació, seguiment i avaluació dels Plans d’Igualtat de la Universitat, i establir les vies de participació de la Comissió d’Igualtat en aquests processos.

Article 3.- De l’estructura i finançament de la Unitat d’Igualtat

1.- Componen la Unitat d’Igualtat:

a) La directora o director de la Unitat d’Igualtat.

b) La Comissió d’Igualtat d’Oportunitats entre dones i homes de la UA.

c) L’Observatori per a la Igualtat entre dones i homes de la UA.

2.- Finançament

La Unitat d’Igualtat disposarà dels recursos econòmics adequats per a l’exercici de les seues competències.

Article 4.- Del director o directora de la Unitat d’Igualtat

1.-Exercirà la direcció de la Unitat d’Igualtat, la delegada o delegat del rector/a per a polítiques d’igualtat.

2.-Serà la seua funció dirigir i supervisar el treball de la Unitat d’Igualtat, i específicament:

a) Dirigir l’elaboració, seguiment i avaluació dels plans d’igualtat de la UA.

b) Impulsar, dirigir i coordinar les accions necessàries perquè la igualtat de gènere en la UA siga realment efectiva.

c) Elaborar els informes necessaris en matèria de polítiques d’igualtat per als òrgans de govern, representació o administratius de la UA.

d) Dirigir l’Observatori per a la Igualtat entre dones i homes de la UA.

e) Qualsevol altra que li siga encomanada pels òrgans de govern de la UA, o siga consubstancial a les funcions de la Unitat d’Igualtat.

Article 5.- De la Comissió d’Igualtat d’Oportunitats entre dones i homes de la UA

1.- Naturalesa.

La Comissió d’Igualtat d’Oportunitats entre dones i homes de la UA es constitueix com a òrgan de treball, consulta i participació de la comunitat universitària en la implementació de Plans d’Igualtat.

2.- Competències:

a) Participar en el procés d’elaboració dels successius plans d’igualtat de la UA.

b) Proposar el Pla d’Igualtat al Consell de Govern perquè aquest l’aprove.

c) Participar en el procés de seguiment i avaluació dels Plans d’Igualtat, elaborar propostes de millora i proposar criteris per al desenvolupament complet d’aquests.

d) Aprovar els Informes d’Avaluació dels Plans d’Igualtat i, si és el cas, els Informes de Seguiment.

3.- Composició:

delegada o delegat del rector o rectora per a polítiques d’igualtat, que la presidirà.

Vicerector o vicerectora amb competències en matèria d’ordenació acadèmica, o persona en qui delegue.

Vicerector o vicerectora amb competències en prevenció de riscos i en matèria de contractes externalitzades, o persona en qui delegue.

Gerent o persona en qui delegue.

Degà o degana de cada una de les facultats de la UA, o persona en qui deleguen; i director o directora de l’EPS de la UA, o persona en qui delegue.

Una persona de cada un dels sindicats amb representació en la Mesa Negociadora de la UA, per designació de cada sindicat.

Tres representants del col·lectiu d’estudiants, designats per i entre membres del Consell d’Estudiants.

Cinc persones, pertanyents a la comunitat universitària, expertes en gènere:

Quatre a proposta del CEM.

Una a proposta del rector o rectora.

Actuarà com a secretària o secretari de la Comissió d'Igualtat d'Oportunitats entre Dones i Homes de la UA, amb veu però sense vot, un membre del personal adscrit a la Unitat d'Igualtat.

4.- La composició de la Comissió procurarà l’equilibri paritari entre dones i homes, d’acord amb el que preveu l’article 40.3 de l’Estatut de la UA.

5.- Funcionament

a) La Comissió podrà funcionar en ple o en subcomissions. Les subcomissions es crearan per a facilitar el treball de la Comissió atenent a les necessitats. Es crearan bé per acord de la mateixa Comissió, per decisió de la delegada o delegat del rector o rectora per a polítiques de gènere o per una cinquena part dels seus membres. L’acord de creació n’establirà les funcions i la composició.

b) La Comissió es reunirà a proposta del seu president o presidenta, o a proposta, almenys, d’una cinquena part dels seus integrants.

c) L’ordre del dia serà fixat per la presidenta o president, tenint en compte les propostes de les o els integrants de les Comissió.

d) La remissió de les convocatòries i la documentació necessària es realitzarà per mitjans electrònics, amb una antelació mínima de quaranta-vuit hores a la data de realització de la reunió.

e) El Ple podrà adoptar acords sempre que hi estiguen presentes, almenys, la meitat dels que componen la Comissió, en primera convocatòria, o almenys un terç dels seus integrants, en segona convocatòria, mitja hora després.

f) De totes les sessions s’alçarà l’acta corresponent.

Article 6.- De l’Observatori per a la Igualtat entre dones i homes de la UA

1.- Funcions

a) Mantenir actualitzades les estadístiques relatives a la posició de dones i homes en la UA de tots els col·lectius i en tots els àmbits d’activitat de la universitat.

b) Realitzar informes que permeten establir un diagnòstic sobre l’estat de la igualtat de gènere en la UA i que facilitaran l’elaboració dels successius plans d’igualtat.

c) Elaborar estudis específics, i emetre informes sobre l’evolució de la igualtat entre dones i homes en la UA, a petició de qualsevol òrgan de govern de la UA.

2.- L’Observatori per a la Igualtat entre dones i homes serà gestionat pel personal de la Unitat d’Igualtat sota la direcció de la seua directora o director.

3.- L’Observatori disposarà del suport tècnic de la Unitat Tècnica de Qualitat i del Servei d’Informàtica de la UA per a l’actualització i anàlisi de les dades.

Disposició derogatòria

Amb l’aprovació d’aquest reglament queden derogades les normes que s’hi oposen.

Disposició final.- Entrada en vigor

Aquest reglament, una vegada aprovat pel Consell de Govern, entrarà en vigor a partir de l’endemà a la seua publicació en el BOUA.

Anàlisi
-------

:   **Modificat per:**

    * [Detalle
       REGLAMENT DE LA UNITAT D'IGUALTAT DE LA UNIVERSITAT D'ALACANT](/va/acuerdo/6302)
      26/03/2021





[Carretera Sant Vicent del Raspeig s/n  
03009 Sant Vicent del Raspeig - Alacant  
 Tel. 06 612 3292 - Fax 54 996 5759](https://www.google.es/maps/@40.223009,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12920&trk=tyah&trkInfo=tarId%6D7219309474068%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)